****

#  РЕПУБЛИКА БЪЛГАРИЯ

#  Министерство на земеделието, храните и горите

#  Областна дирекция “Земеделие”-Перник

 Изх. № РД-10-02-2068/11.03.2020 г.

**ДО**

**“САРС ЛОГИСТИКС” ЕООД,**

**ПРЕДСТАВЛЯВАНО ОТ**

**СЛАВИ АЛЕКСАНДРОВ**

**ГР. ПЕРНИК**

**С Ъ О Б Щ Е Н И Е**

 **УВАЖАЕМИ ГОСПОДИН АЛЕКСАНДРОВ,**

 На основание чл. 18а, ал. 9 от Административнопроцесуалния кодекс /АПК/ във връзка с чл. 37в, ал. 7, изречение трето от Закона за собствеността и ползването на земеделските земи /ЗСПЗЗ/, Ви уведомявам, че е образувано административно производство по издаване на заповед за заплащане на трикратен размер за сума, дължима от Вас в качеството на ползвател на земеделски земи в землището на с. Копаница, общ. Радомир област Перник, за ползването на имоти, попадащи в обхвата на чл. 37в, ал. 3, т. 2 от /ЗСПЗЗ/.

 Със Заповед № РД-312/01.10.2019 г., издадена от директора на Областна дирекция “Земеделие”-Перник по реда на чл. 37в, ал. 4 от ЗСПЗЗ, е одобрено доброволно споразумение, постигнато между собствениците и ползвателите на земеделски земи за землището на с. Копаница, общ. Радомир, област Перник за стопанската 2019/2020 година. Същата е публикувана на 09.10.2019 г., не е обжалвана в законоустановения и е влязла в законна сила.

 В проведеното административно производство представляваното от Вас дружество “САРС ЛОГИСТИКС” ЕООД е взело участие, в качеството на ползвател на земеделски земи в землището на с. Копаница, общ. Радомир, като по силата на постигнатото доброволно споразумение, дължи сума за ползване на имоти, попадащи в обхвата на чл. 37в, ал. 3, т. 2 от ЗСПЗЗ, т.нар.“бели петна“. Разпределените земи по горепосочената разпоредба са с обща площ от 18.844 дка в землището и дължимата сума за тях в размер на 339,19 лв. Законоустановеният тримесечен срок за внасяне на посочената сума е изтекъл на 09.01.2020 г.

 Съгласно разпоредбата на чл. 37в, ал. 7 от ЗСПЗЗ Ползвател на земеделски земи, на който със заповедта по ал. 4 са определени земите по ал. 3, т. 2, внася по сметка за чужди средства на съответната областна дирекция "Земеделие" сума в размер на средното годишно рентно плащане за землището в срок до три месеца от публикуване на заповедта по ал. 4. За ползвателите, които не са заплатили сумите за ползваните земи по ал. 3, т. 2 съгласно заповедта по ал. 4, директорът на областната дирекция "Земеделие" издава заповед за заплащане на трикратния размер на средното годишно рентно плащане за землището. В 7-дневен срок от получаване на заповедта ползвателите превеждат сумите по сметка на съответната областна дирекция "Земеделие".

 На основание горецитираната разпоредба е издадена Заповед № РД-43/28.01.2020 г. на директора на ОД „Земеделие“-Перник във връзка с влязлата в сила Заповед № РД-312/01.10.2019 г. за одобрение на доброволното споразумение за създадените масиви за ползване за стопанската 2019/2020 година в землището на с. Копаница, общ. Радомир, съгласно която следва да заплатите сумата в размер на 1017.57 лв., представляваща трикратния размер на средното годишно рентно плащане за землището. Същата е публикувана на интернет страницата на ОД „Земеделие“-Перник на 29.01.2020 г. В законоустановения срок не е платена дължимата сума.

 Съобщението да бъде обявено в кметството на с. Копаница, в сградата на Общинска служба по земеделие – Радомир, както и да се публикува на интернет страниците на Община Радомир и на Областна дирекция "Земеделие" - Перник.

**АННА ЦВЕТКОВА -п-**

**Директор на ОД „Земеделие“-Перник**